cyanic-selkie/wikianc huggingface dataset:
Mike Ratledge
Michael Ronald «Mike» Ratledge er ein britisk musikar. Ratledge var ein del av Canterbury scene og lenge medlem av Soft Machine.
Biografi
Mike Ratledge var fødd i Maidstone i Kent. Som born fekk han opplæring i klassisk musikk, den einaste musikken som vart spelt heime hos foreldra. Han lærte å spele piano og med venen Brian Hopper, som han møtte på Simon Langton School i Canterbury, spelte han stykke for klassisk piano og klarinett.
Ratledge møtte òg den yngre broren til Brian, Hugh, og Robert Wyatt. I 1961 møtte han Daevid Allen, som gjorde dei interesserte i å spele jazz. Gjennom pianostykka til Cecil Taylor vart Ratledge kjend med musikken til Thelonious Monk, Miles Davis og John Coltrane. I 1963 spelte han i Daevid Allen Trio.
I motsetnad til venene sine, ønskte Ratledge å fullføre utdanninga si og studerte ved University College i Oxford, der han fekk utdanning i psykologi og filosofi. Samstundes tok han musikktimar og fekk opplæring hos avantgarde-musikarane Mal Dean og Rab Spall. Etter dette ønskte Ratledge å gå på eit universitet i USA, men søknaden hans vart send inn for seint.
I 1966 danna venene hans eit nytt band og bad Ratledge om å bli med i Soft Machine i lag med Robert Wyatt, Daevid Allen og Kevin Ayers. I åra som følgde var det mange utskiftingar i bandet og i 1973 var Ratledge det einaste opphavlege medlemmet som var att.
I november 1974 deltok Ratledge på innspelinga av Mike Oldfield sin Tubular Bells for BBC.
I 1976 valde Ratledge å forlate Soft Machine og fortsette som soloartist. Han etterlet bandet til Karl Jenkins. Han bygde seg sjølv eit studio, men soloalbumet vart aldri gjeven ut. Ratledge lagde derimot musikk for filmane Riddles of the Sphinx (1977), Crystal Gazing (1982). og The Bad Sister (1983). for regissøren Laura Mulvey.
Ratledge var ein viktig person i Canterbury-miljøet. Som det mest langvarige medlemmet av Soft Machine utvikla han bandet frå psykedelisk musikk til jazzrock. I 1980-åra skreiv Ratledge mykje musikk for reklamar.
Proud av Tamara Todevska
«Proud» (norsk 'stolt') er ein popballade frå 2019 som vert framført av den makedonske songaren Tamara Todevska. Songen var det makedonske bidraget til Eurovision Song Contest 2019 i Tel Aviv i Israel. Songen enda på sjuandeplass i finalen, noko som var den beste plasseringa i Nord-Makedonia i Eurovision Song Contest til då.
Bakgrunn
«Proud» vart internt vald ut av Makedonsk radio og televisjon som det makedonske bidraget til Eurovision Song Contest 2019. Songen er komponert av Darko Dimitrov, Robert Bibliov og Lazar Cvetkoski, medan Kosta Petrov og Sanja Popovska har skrive teksta. Songen vert framført av Tamara Todevska, som tidlegare deltok i Eurovision Song Contest i 2008 saman med Rada Vrchakovski og Adrian Gaxha.
Eurovision Song Contest
I januar 2019 vart Nord-Makedonia trekt ut til å delta i semifinale 2 av Eurovision Song Contest. Semifinalen vart halden i Expo Tel Aviv i Israel torsdag 16. mai, og Nord-Makedonia hadde startnummer 17 – det nest siste bidraget ut på scena. I avrøystinga vart songen blant dei ti beste i semifinalen, og kvalifiserte seg dimed til finalen laurdag 18. mai. Dette var fyrste gongen sidan 2012 at Nord-Makedonia kvalifiserte seg til finalen.
I finalen vann «Proud» juryavrøystinga framfor Sverige. Men i telefonavrøystinga vart songen nummer tolv og enda til slutt på sjuandeplass samanlagt med 305 poeng. Dette var den beste plasseringa til Nord-Makedonia i Eurovision Song Contest.
Smith Islands
Smith Islands er to øyar i Antarktis som ligg nær Tracy Point, vestneset på Beall Island i Windmill Islands. Dei vart først kartlagde frå flyfoto teken av US Navy Operasjon Highjump og Operasjon Windmill i 1947 og 1948. Øyane vart namngjeven av US-ACAN etter flyfotograf Roger E. Smith i US Navy ved Wilkes Station i 1958.
Spano Island
Spano Island er ei lita klipperik øy 0,9 km nord for vestenden av Herring Island i Windmill Islands. Ho vart først kartlagd frå flyfoto teken av U.S. Navy Operasjon Highjump og Operasjon Windmill i 1947 og 1948. Ho vart namngjeven av Advisory Committee on Antarctic Names (US-ACAN) etter Angelo F. Spano, meteorolog ved Wilkes Station i 1960.
Intermedio
Intermedio eller intermezzo var i den italienske renessansen ei framsyning, gjerne med dans, som blei framført som mellomakt i skodespel oppført for å feira særskilde hendingar ved hoffet. I byar som Firenze og Ferrara var bryllaupet til herskarfamiliane (eller liknande statlege arrangement) det vanlegaste høvet til å ha storslåtte intermediar. Dei best dokumenterte blei oppførte under bryllaupsfestane til Medici-familien: I 1589 finansierte storhertugen av Toscana ikkje mindre enn 18 festivalbøker og andre trykksaker i samband med bryllaupet til Ferdinando de' Medici og Christina av Lorraine.
Blømingstida til forma var seint på 1500-talet, men det blei skrive og framført intermediar frå seint 1400-tal og gjennom heile 1600-talet. Etter 1600 gjekk forma inn i operaen, eventuelt som mellomspel. I nokre samanhengar kunne ein framleis òg bruka intermediar i skodespel.
Liknande former utanfor Italia
I Frankrike utvikla det seg ei liknande form på same tid som i Italia. Den franske forma blei kalla intermède, og var meir basert på dans enn den italienske.
Engelsk masque har mange likskapar med italiensk intermedio, men opphavet var ikkje meint som «fyll» mellom aktene.
Intermezzoet i opera seria frå 1700-talet viser trekk frå renessanseforma, og var korte komiske mellomspel som var plasserte mellom aktene i dei elles «heroiske» seria-verka.
Den nordtyske kyrkjemusikk-komponisten Thomas Selle fletta fleirkorige motettar som han kalla Intermedien inn mellom bibelhistoriene i pasjonane sine for å oppsummera og kommentera forteljingane.
Copyright-symbolet
Copyright-symbolet © (ein C inni ein runding) er det amerikanske teiknet for opphavsrett (engelsk copyright). Lenge var det eit krav i USA om at ein måtte bruka copyright-merket i eit verk for å få opphavsrettsvern til det. Regelen blei oppheva då landet slutta seg til den verdsomspennande Bernkonvensjonen om opphavsrett. I tråd med denne konvensjonen oppstår opphavsretten i og med at åndsverket blir til. Bruk av copyright-merket har dermed inga rettsleg tyding lenger.
Ein vanleg bruk av copyright-merket er å setja merket først, så årstalet verket blei til og deretter namnet på opphavspersonen eller organisasjonen som har opphavsretten. Merkinga kan til dømes bli slik: «© 2011 John Smith». Slik merking fungerer i dag berre for å opplysa brukarar av verket om at det er verna av opphavsrett.
Seekirchen am Wallersee
Seekirchen am Wallersee er ein by og ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 50,3 km² og i kring 10 500 ibuarar. Over 3 000 personar bur i byen Seekirchen, 512 meter over havet. Landsbyane Waldprechting. Seewalchen og Brunn har alle ei 1000 ibuarar, medan resten av folket er spreidd på 16 ulike grender.
Det argentinske herrelandslaget i handball
Argentina sitt herrelandslag i handball er det mannlege landslaget i handball for Argentina. Det representerer landet i internasjonale handballturneringar, og vert regulert av Confederación Argentina de Handball. Landslaget har delteke i internasjonale turneringar sidan 1979.
Resultat i internasjonale turneringar
''Resultata som er vist under er berre turneringar der Argentina har delteke. Turneringar dei ikkje har tatt del i er ikkje førte opp.''
Kirkby Malham
Kirkby Malham er ein liten landsby og eit civil parish i Craven i North Yorkshire i England. Han ligg i Yorkshire Dales, aust for Settle. Ved folketeljinga i 2011 hadde civil parishet, som også omfatta Hanlith og Scosthrop, 202 innbyggjarar. Busetnader i nærleiken er Hanlith, Malham, Airton og Calton.
Forfattaren Bill Bryson budde ei tid i landsbyen.
Swain Islands
Swain Islands er ei gruppe småøyar og skjer som strekkjer seg over 2 nautiske mil, 500 meter nord for Clark Peninsula ved nordaustenden av Windmill Islands. Ho vart kartlagd frå flyfoto teken av U.S. Navy Operasjon Highjump i februar 1947. Ho vart namngjeven av Advisory Committee on Antarctic Names (US-ACAN) etter K.C. Swain som tente som flymannskap under U.S. Navy Operasjon Highjump, 1946–47.
Swamp Rock
Underground Fire er det 31. studioalbumet til den amerikanske instrumentale rockegruppa The Ventures. Det vart utgjeve i 13. desember 1969 på Liberty Records. Albumet nådde 81. plassen på Billboard Top 200-lista.
Tittelen viser til at dei hovudsakleg spelte songar innan swamp rock, med til dømes coverversjonar av Creedence Clearwater Revival.
Elva Doon
Doon (Abhainn Dhùin, ) er ei elv i Ayrshire i Skottland. Ho renn hovudsakleg i ei nordvestleg retning, nær byen Dalmellington, og gjennom landsbyane Patna, Dalrymple og Alloway, fødestaden til diktaren Robert Burns. Kjelda til elva er Loch Enoch, høgt oppe i Galloway Hills, via Loch Doon.
Doon er nemnd i Burns sitt klassiske dikt «Tam o' Shanter». Det er også Brig o' Doon eller brua over Doon, som er 72 ft og ligg like utanfor Alloway. Elva er også omtalt i eit mindre kjent dikt av Burns, «The Banks O' Doon».
På 1930-talet blei Loch Doon demma opp for å lagra vatn til Galloway Hydro Electric Scheme. Dette blir i dag drive av Scottish Power.
Tjøme kyrkje
På kyrkjegarden står eit gravkapell frå 1925.
Straßwalchen
Straßwalchen er ein by og ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 44,5 km² og i kring 7 300 ibuarar.
Byen Straßwalchen ligg 528 meter over havet og hyser 3 500 ibuarar. Landsbyen Irrsdorf har i kring 1000 ibuarar, elles bur dei fleste andre i kommunen i 25 små grender med under 200 menneske i kvar grend.
Stor norsk rimordbok
Stor norsk rimordbok, skriven av Kolbjørn Hauge, er ei ordbok som listar opp rimord under alfabetisk sorterte rimendingar. Rimendingar er ei eller fleire lydrett skrivne endestavingar, og byrjar alltid med ein trykksterk vokal.
Stor norsk rimordbok omfattar alle brukande ord frå Bokmålsordboka og Nynorskordboka. Rima tar omsyn til uttale av stumme konsonantar og uttalekvalitet for vokalar, og dei tar omsyn til tonelag. Først i boka er det ei kort innføring om rim og riming.
Marion Berntzen Koksvik
Marion Berntzen Koksvik, også kjend som Bjørg Marion Koksvik, er ein norsk forfattar, lærar og psykolog.
Ho debuterte som forfattar i 1983 med romanen Evas bok og har sidan skrive fleire romanar, lyrikksamlingar og aforismesamlingar som har vorte utgjevne av Solum Forlag.
Deltone
Ein deltone er ein enkel sinustone som saman med andre deltonar gjev ein sammensett tone. Den ulike styrken og frekvensen til dei ulike deltonane gjev den sammensette tonen sin klangfarge. Deltone med lengst frekvens blir kalla grunntonen, medan alle andre deltonar blir kalla overtonar. Tonane frå alle akustiske instrument er samansette og inneheld altså fleire deltonar.
London Festival Orchestra
London Festival Orchestra vart oppretta i 1950-åra som «husorkesteret» for Decca Records. I 1980 vart det teken opp i eit sjølvstendig orkester under Ross Pople.
Det nye plateselskapet til BMG for klassisk musikk, Arte Nova, nytta LFO til å spele inn det meste av musikken for selskapet seint i 1990-åra. LFO har òg spelt inn for Deutsche Grammophon, Hyperion og ASV.
London Festival Orchestra spelar på The Moody Blues-albumet Days of Future Passed (1967 Deram Records).
Mswati III av Eswatini
Mswati III er konge og leiar av Swaziland. Han er son til kong Sobhuza II av Swaziland og ein av dei mange konene hans, Ntombi av Swaziland.
Skafjell-ulukka
Skafjell-ulukka var eit steinras (fjellskred) som i 1731 tok 17 menneskeliv i Stranda kommune på Sunnmøre.
Ulukka skjedde den 8. januar 1731 då omkring 6 millionar kubikkmeter stein frå Rammerfjellet rasa rett i fjorden. Ei 30 m høg flodbølgje slo få minutt etter inn over tettstaden Stranda (Sløgstad) på motsett side av fjorden. Der raserte bølgja fleire sjøbuer, garder, eit tital båtar gjekk tapt og skada stavkyrkja som låg der Stranda kyrkje ligg i dag. Ei ny krosskyrkje vart sett opp lenger frå sjøen. Også på Sjøholt lengre ute i fjorden slo flodbølgja 12 meter framom flomålet og knuste naust og båtar. Den vesle garden Uren forsvann i fjorden med steinmassene, men familien berga seg opp på hustaket som flaut på fjorden - dei 5 barna fraus ihel i løpet av natta på hustaket. Til saman omkom 17 menneske i ulukka. Hans Strøm skreiv om ulukka 29 år etter. Ein månad etter raset, den 8. februar same år vart namnet på fjellet endra til Skafjellet. Raset gjekk eit par kilometer utanfor (mot vest) der Liabygda ferjekai på Gravaneset (fylkesveg 60/650) ligg i dag.
Kunlun-stasjonen
Kunlun-stasjonen (kinesisk 昆仑站, 崑崙站, Kūnlún Zhàn) er ein av tre kinesiske stasjonar i Antarktis.
Han ligg 4087 moh., 7,3 km sørvest for Dome A og vart offisielt opna 27. januar 2009. Når han er ferdig utbygd vil han dekkje eit område på 558 m². Hovudbygningen, som dekker 236 m², vart reist i april 2009.
I april 2012 vart den første av tre antarktiske Schmidt-teleskop (AST#) reist ved Kunlun Station. Dei to andre vart installert i 2013 og 2014. Eit større optisk teleskop, Kunlun Dark Universe Survey Telescope (KDUST), er planlagt å vere ferdigbygd innan 2020.
Det andinske vulkanbeltet
Det andinske vulkanbeltet er eit vulkansk område ved Andesfjella langs kysten av Colombia, Bolivia, Peru, Ecuador og Argentina. Vulkanane er danna i ein subduksjonssone der Nazcaplata blir pressa under den søramerikanske plata. Den nordlege delen av Det andinske vulkanbeltet heiter Nevado del Ruiz.
Gi meg en zebra
«Gi meg en zebra» var eitt av bidraga i Melodi Grand Prix 1971, den norske uttakinga til Eurovision Song Contest 1971 i Dublin i Eire. Melodien vart skreven av Carsten Klouman og teksten vart skreven av Dag Frøland.
Sangen vart framført på norsk av Anita Hegerland, og enda på ein fjerdeplass med 44 poeng.
Warrington Island
Warrington Island er ei klipperik øy som ligg like sør for Pidgeon Island i Windmill Islands. Ho vart først kartlagd frå flyfoto teken under U.S. Navy Operasjon Highjump, 1946-47. Ho vart namngjeven av Advisory Committee on Antarctic Names (US-ACAN) etter W.H. Warrington, fotograf under flyturane til U.S. Navy Operasjon Highjump i kystområdet mellom 14. og 164. austlege lengdegrad.
Patrick Moraz
Patrick Philippe Moraz er ein sveitsisk klaverspelar. Han er mest kjend som klaverspelar for det progressive rockebandet Yes, frå 1974 til 1976, og The Moody Blues frå 1978 til 1991.
Han har klassisk pianoutdanning frå konservatoriet i Lausanne, men var hovudsakleg jazz-pianist før den «progressive» karrieren hans byrja. Moraz er kjent for sin virtuose spelestil.
Moraz turnerte i Europa som soloartist på midten av 1960-talet då han ofte var oppvarmar for større jazz-artistar. Han starta så gruppa Mainhorse saman med Jean Ristoiri i 1968 og gav ut eit album med same namn. Seinare flytta han til England, der han starta bandet Refugee saman med Lee Jackson og Brian Davidson som tidlegare spelte i The Nice saman med Keith Emerson.
Yes og Moody Blues
Patrick Moraz vart verdskjent då han i 1974 erstatta Rick Wakeman i Yes, og spelte på albumet Relayer og var med bandet på to verdsturnéar. Med Relayer søkte Yes å utforske eit meir jazz-prega lydbilete, noko Moraz sterkt bidrog til.
I 1976 gav alle Yes-medlemmane ut kvart sitt soloalbum, med påfølgjande verdsturné. Story Of I var Moraz sitt soloalbum-bidrag og han viser her sin varierte bakgrunn med både jazz- og klassisk-inspirert musikk. Han flytta til Brasil og laga musikk med brasilianske rytmar. På slutten av 1976 måtte han forlate Yes.
Han vart hyra til The Moody Blues for å spele keyboard på Octave-turneen i 1978, som erstattar for Mike Pinder, og han fortsette i bandet fram til 1991. Samstundes som han spelte i Moody Blues, fortsette han å spele inn musikk utanfor bandet. Han turnerte med det brasilianske bandet sitt, gjorde innspelingar saman med Chick Corea og Bill Bruford.
Han slutta i Moody Blues i 1992, og gjekk så til søksmål mot bandet fordi han meinte han var vorte snytt for royaltyar som band-medlem. Motsvaret frå Moody Blues var at han aldri var medlem, men berre var med som innleidd musikar, trass i at han er lista opp som band-medlem på alle plateomslaga. Sjølv om Moraz vann rettssaka, vart han tilkjent ein mykje lågare sum enn det han kravde.
Seinare år
Etter dette har Moraz hovudsakleg konsentrert seg om sine soloprosjekt, med hovudvekt på piano. I 1995 turnerte han i USA, og det spesielle med denne turneen var at han var sin eigen agent og booking-operatør. Dermed kunne ein for 800 dollar få ein privat konsert med Patrick Moraz heime i stova, føresett at ein kunne stille opp med eit eigna piano. Under turneen spelte han einskilde konsertar for så få som to personar og nokre konsertar for opptil hundre personar. Ein av desse konsertane vart innspelt, og utgjeve som PM In Princeton på både CD og video. Han har sidan enno å spele inn album og gje konsertar.
For tida bur Patrick Moraz i USA på vestkysten av Florida.
Bakgrunnsstoff
Yes
NM i friidrett 2000
Noregsmeisterskapen i friidrett 2000, hovudmeisterskapen, vart avvikla i Steinkjer dagane 11.–13. august 2000 med Steinkjer Friidrettsklubb som arrangør.
100 m
<br style="clear:both;" />
200 m
<br style="clear:both;" />
400 m
<br style="clear:both;" />
800 m
<br style="clear:both;" />
1500 m
<br style="clear:both;" />
5 000 m
<br style="clear:both;" />
10 000 m
<br style="clear:both;" />
110 m hekk
<br style="clear:both;" />
3 000 m hinder
<br style="clear:both;" />
Høgdehopp
<br style="clear:both;" />
Tresteghopp
<br style="clear:both;" />
Kulestøyt
<br style="clear:both;" />
Diskoskast
<br style="clear:both;" />
Spjutkast
<br style="clear:both;" />
100 m hekk
<br style="clear:both;" />
400 m hekk
<br style="clear:both;" />
Stavhopp
<br style="clear:both;" />
Lengdehopp
<br style="clear:both;" />
Vladimir Trusenjov
Vladimir Trusenjov (russisk: Владимир Иванович Трусенёв) var ein sovjetisk friidrettsutøvar frå Buinsk i Tatarstan. Han tevla jamnast i diskoskast, men deltok også i kulestøyt. Trusenjov vart europameister i diskoskast i 1962, same året som han sette verdsrekord. Hans personlege rekordar er 61,64 m i diskoskast, og 16,80 m i kulestøyt.
Aktiv
Åra 1956 til -58 vart Trusenjov høvesvis nummer fire, tre og to i diskos-øvinga i den sovjetiske meisterskapen. I 1958 var han nær ved å vinne diskos-tevlinga i europameisterskapen. Med 53,74 m vart han nummer tre i kampen om meistertittelen, berre 18 centimeter bakom vinnaren Edmund Piątkowski frå Polen, og åtte centimeter bak bulgararen Todor Artarski. I 1960 vart Trusenjov nummer fem i den sovjetiske meisterskapen, men fekk likevel representere Sovjetunionen under dei olympiske leikane i Roma, der han vart nummer 15.
1962-sesongen vart Trusenjovs beste sesong. Den 4. juni 1962 sette han ny verdsrekord i Leningrad med 61,64 meter. Dermed slo han Al Oerter sin verdsrekord med 54 centimeter. Men allereie 1. juli tok Oerter tilbake verdsrekorden med eit kast på heile 62,45 meter. Etter Trusenjov hadde vorte sovjet-meister for fyrste gong, måtte han sjå seg slått av både Al Oerter og Rink Babka i landskampen mellom Sovjetunionen og USA. Derimot lukkast han september, under friidretts-EM 1962 i Beograd å vinne ein klar siger med 57,11 m, over ein meter framom Kees Koch frå Nederland.
Trusenjov vart i 1964 sovjetmeister for andre gong, og kom på åttandeplass under Sommar-OL i Tokyo med 54,78 meter. Både i 1965 og 1966 vart han på ny sovjetisk meister, men mislukkast i kvafiseringa under EM 1966 i Budapest og måtte sjå finalen frå triuneplass. Han la opp etter 1968-sesongen. Seinare verka han som friidrettstrenar fram til 1996.
Mark Shuttleworth
Mark Richard Shuttleworth er ein sørafrikansk entreprenør som var den andre sjølvfinansierte romturisten og den første afrikanaren i verdsrommet. Han er best kjend for si leiing av operativsystemet Ubuntu Linux.
Shuttleworth har dobbelt britisk og sørafrikansk statsborgarskap, og er busett i London.
Terrengkøyretøyet Vityaz
Vityaz er eit russisk beltekøyretøy for terrengbruk.
Skildring
På grunn av sitt unike design, er DT-serien i stand til å operere i tilhøve umogleg for andre terrengkøyretøy, til dømes:
Militær nytte
DT-10P og DT-30P Atv er mykje brukt av russiske soldatar er deployert i utfordrande miljø og regionar, på øyane (for transport av landtyrkar, ammunisjon, utstyr, drivstoff og installasjon av våpensystem). På grunn av lavde marktrykket, er køyretøyet teoretisk sett immun mot visse typar stridsvognminer. DT-serien er gode som bergingsvogner, sidan dei har stor trekkapasitet (ca 500 kN for DT-30P) og kan nærma seg eit fastkjørt eller skadd køyretøy frå alle retningar under dårlege vegforhold. DT-10P og DT-30P transportørar er veldig effektive som ein del av søk og redningslag som opererer under ekstreme tilhøve (dårlege vegar, flom, snø-fonna, land og snø lysbilete og omfattande øydelegging) når det er naudsynt å evakuera folk, dyr, og ulike last opp til vekta til 30 tonn, eller transport redningsmannskaper, medisinsk personell, diverse utstyr og mat til det rørde området.
Butikkjeda Joker
Joker er ei norsk daglegvarekjede som vert driven av Kjøpmannshuset Norge AS, ein del av NorgesGruppen.
Butikkane i kjeda er oftast mindre daglegvarebutikkar som har det kunden treng av daglegvarer og lokale spesialitetar. I 2015 omfatta Jokerkjeda 452 butikkar.
Jokerkjeda har som slagord «Joker – helt i nærheten».
Palmetrast
Skildring
Palmetrastar er ca. 20 cm i lengd. Dei er olivenbrune over, og kremfarga med brune striper på undersida. Overgumpen og kantane på primærfjørene er mørk gulgrøne. Dei har nebb i sterk gul og raudbrune auge. Dei manglar den mjuke silkeaktige fjørdrakta av sidensvansar eller silkefuglar. Vaksne er like i utsjånad, umodne fuglar har mørk strupe.
Arten er endemisk for øya Hispaniola, politisk delt mellom Den dominikanske republikken og Haiti, inkludert dei tilstøytande øyane Saona og Gonâve, der han er vanleg og utbreitt. Han lever i området frå havnivå opp til 1500 moh. der det finst savannar med palmar eller andre opne område med spreidde tre. Han er godt tilpassa liv i byparkar og hagar der det finst palmar med føde.
Palmetrastar er mykje sosiale fuglar, ofte sett i små flokkar med fleire par som vil raste tett saman med kroppskontakt.
Hekkesesongen er hovudsakleg frå mars til juni. Fleire byggjer saman store, rotete reir av kvister i palmekroner, hovudsakleg Roystonea-palmeartar. Nokre gonger, i mangel av palmar, kan andre tre eller telefonstolpar brukast. Heile strukturen kan bli opptil 2 meter i tverrsnitt, og inneheld opp til 30 tilstøytande reir med eigne separate kammer og inngangar. Hoene legg kull på 2-4 tett flekkete, grålilla egg.
Palmetrastar lever av frukt og bær, inkludert dei på palmar og på treet Bursera simaruba, så vel som på blomar, særleg dei av epifyttiske orkidear.
Dei er munnrappe og støyande fuglar, med eit stort repertoar av gurgle og kvitrelydar som dei nyttar heile tida i den sosiale åtferda si.
Hotel Mundal
Breførar Mikkel Mundal og systra Brita dreiv Mundals Gjestgiveri i Fjærland nokre år tidlegare. Mundal og systra, mann hennar Olaus Dahle, samt Per og Johannes Mundal engasjerte Blix til å teikne hotellet som stod ferdig i 1891.
Hotel Mundal var familiedrive frå starten i 1891 og til nokre år ut på 2000-talet.
Hotel Mundal er tildelt Olavsrosa.
I desember 2022 vart arkivet etter Hotel Mundal teke opp som del av Noregs dokumentarv. Arkivet var eitt av ni arkiv som vert teke opp i registeret i 2022, og det første hotellarkivet nokon gong. Arkivet vert bevart av Fylkesarkivet i Vestland, ein del av Vestland fylkeskommune.
Cirencester
Cirencester er ein by i Gloucestershire i England, 150 km nordvest frå London. Han ligg ved elva Churn, ei sideelv til Themsen, og er den største byen i Cotswolds. I Cirencester ligg det kjente Royal Agricultural College, den eldste høgskulen for landbruk i den engelskspråklege verda. I romersk tid heitte Cirenchester Corinium og var andre største byen etter Londinium, dagens London. eit museum med ei stor samling, Corinium Museum, dokumenterer denne tida.
Historie
Etter romersk tid har byen framleis hatt ein viss betydning. Eit slag mellom regionale kongar fann stad her i 628. I mellomalderen var striden mellom byborgarane og klosteret om den lokale makta viktig. Sidan 1100-talet ville borgarane at Cirencester vart ein borough med lokal administrasjonsrett og plass i parlamentet, mens abbeden hadde Lord of the Manor-tittelen frå kongen. Etter 1538 gjekk rettane over til ein lokal adelsmann utan at kravet til borgarane vart innfridd.
Ull, veving og handel med ullstoff har, truleg sidan romersk tid, vore kjelda til velstanden i byen.
Sove i natt?
«Sove i natt?» var eitt av bidraga i Melodi Grand Prix 1988, den norske uttakinga til Eurovision Song Contest 1988 i Dublin. Melodi og tekst vart skriven av Tore Hansen.
Songen vart framført på norsk av Tore Hansen. I semifinalen slo han «Jeg vil elske deg» (Lise Haavik) med 56 % mot 44% i duell nr. 4. I finalen enda Hansens song på ein sjetteplass med 41 poeng.
Antarctic Meteorological Research Center
Antarctic Meteorological Research Center (AMRC) er eit antarktisk forskingsprosjekt under National Science Foundation (NSF) med base i Space Science and Engineering Center (SSEC) ved University of Wisconsin. AMRC vart starta som eit samband mellom UW-Madison det automatiske vêrstsjonprosjektet (AWS) og Man computer Interactive Data Access System (McIDAS), som òg vert driven av UW-Madison.
Behovet for satellittbilete frå geostasjonære og polarbanesatellittar over Antarktis førte til at AMRC vart skipa. I dag skapar AMRC samansette satellittbilete og utfører forsking med desse bielta og andre observasjonar gjort av satellittane. I tillegg samlar AMRC inn og sender ut data frå Antarktis, i tillegg til å arkivere dei, og fremjer forsking i Antarktis gjennom utdanning. AMRC er ei av dei viktigaste kjeldene til vêrdata frå Antarktis og områda rundt.
Antarctic Meteorological Forecast Center (AMFC) ved UW-Madison vart starta opp samstundes og sender ut vêrvarsel for forskingsfartøy i nærleiken av Antarktis.
Werlein Island
Werlein Island er ei klipperik øy som ligg 400 meter søraust for Holl Island i Windmill Islands. Ho vart først kartlagd frå flyfoto teken av U.S. Navy Operasjon Highjump i februar 1947. Ho vart namngjeven av Advisory Committee on Antarctic Names (US-ACAN) etter Richard O. Werlein i U.S. Navy, assisterande hydrograf under U.S. Navy Operasjon Windmill som oppretta astronomiske kontrollstasjonar i området i januar 1948.
Trekol-39294
TREKOL-39294
Better Love
«Better Love» (norsk 'betre kjærleik') er ein song som vert framført av den kanadisk-greske songaren Katerine Duska. Songen vart utgjeven 6. mars 2019 og var det greske bidraget i Eurovision Song Contest 2019 i Tel Aviv i Israel.
I Eurovision Song Contest
Duska vart kunngjord som den greske representanten 14. februar 2019, medan songtittelen vart offentleggjord to dagar etter. Songen vart framført offentleg for fyrste gong 6. mars 2019 på den greske kringkastaren ERT.
Eurovision Song Contest 2019 fann stad i Expo Tel Aviv og bestod av to semifinalar 14. og 16. mai, og ein finale laurdag 18. mai. «Better Love» vart trekt ut til å delta i den andre semifinalen og fekk startnummer 16; det nest siste bidraget ut på scena. Songen vart blant dei ti beste i semifinalen og kvalifiserte seg dimed til finalen laurdag 18. mai. I finalen vart «Better Love» nummer 21 av 26 deltakarar.
Arne Emil Christensen jr.
Arne Emil Christensen  er ein norsk arkeolog som er professor emeritus i nordisk arkeologi ved Universitetet i Oslo. Frå 1990 til 2006 hadde han ansvar for Vikingskipsmuseet på Bygdøy. Han vart tildelt Kongens fortjenstmedalje i gull i 2009.
I 1967 leia Christensen, saman med Svein Molaug, den første utgravingssesongen ved vraket av fregatten «Lossen» ved Hvaler. Han ver soleis reknast som ein av pionerane innan norsk marinarkeologi. Christensen har mellom anna delteke i Helge og Anne Stine Ingstad sine utgravingar på L'Anse aux Meadows på Newfoundland. Han hadde også ansvaret for utgravinga av Klåstadskipet.
Christensen har arbeidet med temaet båtar og båtbygging, i skjeringspunktet mellom arkeologi og etnologi. Han har publisert mykje om dette emnet.
Arne Emil Christensen jr. er fetter til etnologen Arne Lie Christensen.
Mairead Maguire
Mairead Maguire er ein nordirsk fredsaktivist som vann Nobels fredspris i 1977 saman med Betty Williams. Prisen vart tildelt dei for å ha skipa organisasjonen The Northern Ireland Peace Movement (den nordirske fredsrørsla), seinare kjent som Community of Peace People. Før dette hadde berre tre kvinner vunne fredsprisen sidan utdelinga starta i 1901.
Peter Knight
Peter Knight var ein engelsk arrangør, dirigent og komponist.
Knight vart fødd i Exmouth i Devon i England. Han skreiv musikk for mange filmar og for fjernsyn. Til tider har han òg vore involvert i popmusikk og vart kjend for dei fyldige arrangementa på fleire av albuma til The Moody Blues, mest kjend på Days of Future Passed i 1967 og for The Carpenters i 1977. Han er òg kjend for arrangementa sine for King's Singers.
Mairead Maguire
Community of Peace People
Mairead Corrigan voks opp i ein katolsk familie i Belfast. Den tragiske hendinga som vart starten på den nordirske fredsrørsla var at tre born av systera til Mairead vart påkøyrde av ein bil og drepne den 10. august 1976. Sjåføren var ein tidlegare straffedømt mann tilknytt Det provisoriske IRA som hadde vorte lauslaten i april. Han miste kontrollen over bilen av di han vart skoten og drepen av britiske troppar. To av borna, ein åtteåring og eit spedbarn, døydde momentant, medan det tredje, ein toåring, døydde av skadane dagen etter.
Peter Knight
Sonen hans, som òg heiter Peter Knight, var medprodusent på den originale innspelinga av musikalen Hair (1968).
Komposisjonar
Følgjande musikk for
Mairead Maguire
Community of Peace People
Betty Williams vart vitne til hendinga, og tok til å samla inn underskrifter for fred mellom katolikkar og protestantar i Nord-Irland. Ho greidde å samla 200 kvinner som gjekk i tog i Belfast for fredssaka. Mairead Corrigan tente også på idéen og vart leiar for rørsla saman med Williams og Ciaran McKeown. Det andre folketoget greidde å samla i hop over 10 000 protestantiske og katolske kvinner for å marsjera til gravene til dei drepne borna. Dette opptoget møtte fysiske åtak frå Det provisoriske IRA. Trass i dette samla Community of Peace People 35 000 tusen kvinner i slutten av august. Corrigan var overtydd om at den nordirske konflikten ikkje måtte løysast med vald, men ved omskulering.
Same året vart Corrigan og Williams tildelt pengepremien «Folkets fredspris» frå norske aviser og organisasjonar. , Då Williams og 32 år gamle Mairead Corrigan mottok fredsprisen året etter, vart ho den yngste fredsprisvinnaren nokonsinne. «Rekorden» vart rett nok slått i 2011, då prisen gjekk til Tawakkul Karman frå Jemen.
Etter fredsprisen
Systera til Mairead Corrigan orka ikkje leva lenger etter tapet av borna, og tok diverre sitt eige liv i januar 1980. Halvanna år seinare gifte Mairead seg med enkjemannen, Jack Maguire. Ho har no to eigne born og tre steborn.
Mairead Maguire har vore ei kvinne av meiningars mot også etter fredsprisutdelinga. Mellom anna har ho uttala seg kritisk mot den amerikanske krigen mot terror i Irak og Afghanistan. Ho var sterkt usamd i at fredsprisen vart gjeven til Barack Obama i 2009, av nett denne grunnen. Ho har også vore engasjert på både Israelsk og palestinsk side i Midtaustenkonflikten. I juni 2010 var ho om bord på skipet MV «Corrie» som siglde for å prøva å bryta den israelske blokkaden av Gaza.
Wilson Island
Wilson Island er ei hovudsakleg isfri øy som ligg mellom Browning Peninsula og Bosner Island i Windmill Islands. Ho vart først kartlagd frå flyfoto teken av U.S. Navy Operasjon Highjump og Operasjon Windmill i 1947 og 1948. Ho vart namngjeven av Advisory Committee on Antarctic Names (US-ACAN) etter W. Stanley Wilson, som var biolog ved Wilkes Station i 1961.
TREKOL-39294
Trekol-39294 er eit russisk sekshjuls amfibisk terrengkøyretøy på store lågtrykksdekk. Det er tilgjengeleg i to versjonar: passasjar og godstransport. TREKOL produserer versjon 39294 ved hjelp av  delar frå UAZ og GAZ, noko som sikrar enkel betjening, enkelt vedlikehald og reparasjonar. Chassiset av fiberglas har ein særs låg varmeledningsevne og høvet til å operera i temperaturar på -45°C til 45°C. Køyretøyet tek 8 personar. Maksimal fart er 70 km/t. Terrengkøyretøyet kan utstyrast med bensin- eller dieselmotorar, og dessutan vannjet for framdrift i vatn.
Coleford i Gloucestershire
Byen er ein av dei eldste i distriktet. Han vart lite påverka av kolgruvedrifta i området på 1800-talet og byrjinga av 1900-talet, og er derfor svært forskjellig frå Cinderford, den einaste andre byen på same storleik i distriktet. Arkitekturen er for det meste georgiansk på overflata; det dreier seg i dei fleste tilfelle om fasadar som er sett på eldre bygningar. Klokketårnet i sentrum var opphavleg tårnet til ei kyrkje som vart reist i 1821. I 1882 fann ein at kyrkja var altfor liten, og ei ny, St. John's, vart bygd i ei åsside i utkanten av byen. Den gamle vart riven, men klokketårnet fekk stå. Den gamle marknadshallen stod ved sidan av tårnet til 1960-åra, då ein valde å rive fleire eldre bygningar som ikkje lenger tente noko praktisk formål.
Då gruvene byrja å stenge i 1950-åra klarte Coleford seg betre enn mange andre stader i området, dels fordi han aldri vart så avhengig av gruvedrifta, og dels fordi han som ein eldre og meir etablert by hadde andre bein å stå på. Turisme er no ein svært viktig næringsveg. Det finst òg ein stor fabrikk, som opphavleg vart driven av Beechams og som no høyrer til GlaxoSmithKline. Fabrikken er den einaste produksjonsstaden i Storbritannia for Ribena og Lucozade.
Byen har namn frå elva Cole, som møter ei anna elv ved ein naturleg vadestad (en ford) i sentrum. Elva vart lagt i røyr på 1800-talet, men i 2001 opna ein ei strekning igjen.
Paul Rodgers
Paul Bernard Rodgers er ein engelsk songar, låtskrivar og musikar, mest kjend for suksessen i 1960- og 1970-åra som vokalist i Free og Bad Company. Han bur i dag i Canada og er kanadisk borgar. Etter periodar i to mindre suksessrike band i 1980- og 1990-åra, The Firm og The Law, vart han soloartist. Han har i nyare år turnert og spelt inn musikk med Queen. Rodgers har blitt kalla «The Voice» av fansen sin. Ei undersøking i musikkmagasinet Rolling Stone rangerte han på 55. plassen på lista over dei 100 beste songarane gjennom tidene. I 2011 fekk Rodgers Ivor Novello-prisen for eineståande bidrag til britisk musikk.
Rodgers har vore omtalt som ei stor inspirasjonskjelde for mange rockesongarar, som David Coverdale, John Waite, Steve Overland, Lou Gramm, Jimi Jamison, Eric Martin, Steve Walsh, Joe Lynn Turner, Paul Young, Bruce Dickinson, Robin McAuley, Jimmy Barnes, Richie Kotzen og Joe Bonamassa. I 1991 kalla John Mellencamp Rodgers «den beste rockesongaren gjennom tidene». Freddie Mercury, den originale Queen-vokalisten, likte særleg Rodgers og den aggressive stilen hans.
med Queen + Paul Rodgers
Konsertalbum Studioalbum Singlar Andre album
Ivesdal kyrkje
Ivesdal kyrkje er ei langkyrkje frå 1876 som ligg i Bjerkreim kommune i Rogaland.
Byggverket er i tre og har 210 plassar. Altertavla er laga av Karl Straurye i 1937 og har som motiv «Kom til meg dere som strever». Orgelet er frå A. Magnusson orgelbyggeri AB og er eit 6-stemmers orgelpositiv. Det blei laga i 1983 og flytta frå Sokndal kyrkje til Ivesdal kapell i 1995.
Kyrkjestaden har status som kulturminne, men er ikkje freda.
Kyrkja var tidlegare nemnd som Ivesdal kapell, dette vart endra 1. januar 2021.
Stenersenmuseet
Stenersenmuseet er eit kunstmuseum i Munkedamsveien i Oslo, i dei lokala som ligg under Johan Svendsens plass framfor hovudinngangen til Oslo Konserthus. Museet opna i 1994 og inneheld kunstsamlingane til Amaldus Nielsen, Ludvig O. Ravensberg og Rolf Stenersen, som Oslo kommune har motteke i gåve. Men då museet elles har skiftande utstillingar av norsk og internasjonal kunst, særleg samtidskunst, er det ikkje alltid at verk frå ei eller fleire av desse faste samlingane er synte fram.
Det chilenske herrelandslaget i handball
Chile sitt herrelandslag i handball er det mannlege landslaget i handball for Chile. Det representerer landet i internasjonale handballturneringar, og vert regulert av Federación Chilena de Balónmano. Landslaget har delteke i internasjonale turneringar sidan 1981.
Resultat i internasjonale turneringar
''Resultata som er vist under er berre turneringar der Chile har delteke. Turneringar dei ikkje har tatt del i er ikkje førte opp.''
Veierland kyrkje
Veierland kyrkje er ei langkyrkje frå 1905 på Veierland i Færder kommune i Vestfold og Telemark. Kyrkja vart oppført med utgangspunkt i standardteikningar frå Kyrkjedepartementet og utvida omkring 25-årsjubileet etter planar av Ahasverus Munthe-Kaas Vejre. Også altartavla er frå den tida.
Blant dei som er gravlagde på kyrkjegarden, er forfattaren Jens Bjørneboe.
Zimmerman Island
Zimmerman Island er ei hovudsakleg isfri øy 600 meter søraust for Werlein Island in Windmill Islands. Ho vart først kartlagd frå flyfoto teken av U.S. Navy Operasjon Highjump og Operasjon Windmill i 1947 og 1948. Ho vart namngjeven av Advisory Committee on Antarctic Names (US-ACAN) etter John R. Zimmerman, meteorolog ved Wilkes Station i 1958.
Malzi
Malzi er ein tidlegare landkommune i regionen Kukës i Albania. Etter ei admininistrasjonsreform i 2014 inngår han som ei kommunaleining i kommunen Kukës.
Tidlegare administrativ inndeling
Fram til år 2000 var Malzi ein del av distriktet Kukës. Den dåverande landkommunen omfatta busetnadene:
Slaget ved Vélez-Málaga
Slaget ved Málaga (eller Vélez-Málaga) var det største sjøslaget i den spanske arvefølgjekrigen. Det fann stad den 24. august 1704, sør for Málaga i Spania.
Slaget
Mindre enn ei veke etter erobringa av Gibraltar, fekk admiral George Rooke melding om at ein fransk flåte under Toulouse og d'Estrées var på veg mot Gibraltar. Han forlet halvparten av marinesoldatane sine for å forsvare Gibraltar og sette av stad med den samle engelsk-nederlandske flåten sin for møte franskmennene.
Utfallet av slaget som følgde, slaget ved Vélez-Málaga, var uavgjort. Ikkje eit einaste fartøy vart søkkt eller kapra på nokon av sidene, men bombardementa førte til at mange skip berre så vidt var sjødyktige og mange mann gjekk tapt på begge sider. Sidan franskmennene og britane møtte kvarandre to dagar seinare, den 26. august, valde dei til slutt å ikkje gå til strid mot kvarandre. Sidan britane hadde langt høgare tap og fleire øydelagde skip, særleg mastene, tolka franskmennene varsemda til britane som ein generell siger. Skvadronen til Byng, hadde nytta så mykje ammunisjon i det tidlegare bombardementet av Gibraltar, at dei måtte gå ut av linja.
Franskmennene vendte attende til Toulon og gjorde krav på sigeren. Men ved å trekkje seg attende til Toulon vendte franskmennene i røynda det som hadde vore eit taktisk dødpunkt til ein strategisk siger for den engelsk-nederlandske flåten, fordi etter slaget ved Vélez-Málaga kom ikkje den franske marinen ut att frå Toulon i full styrke.
Jul i Sunnfjord
Jul i Sunnnfjord  er eit norsk julehefte. Det kom ut første gong i 1926, og med unnatak av nokre år under andre verdskrigen har det kome ut kvart år fram til no. Hovuddelen av innhaldet i Jul i Sunnfjord har i alle år vore litterært og kulturhistorisk stoff frå sunnfjordbygdene, ført i pennen av lokale skribentar.
I 1931 publiserte Jakob Sande diktet «Julekveld» i Jul i Sunnfjord. Dette er seinare kjent som den mykje nytta julesongen «Det lyser i stille grender».
Pakningsindeks
Pakningsindeks er i krystallografi forholdet mellom volumet av iona (atoma) og volumet av einingscella i eit krystallinsk stoff, dvs eit uttrykk for kor tett atoma er pakka i krystallstrukturen. Ei anna form for pakningsindeks er definert som volumet av einingscella dividert med mengder anion i cella.
Hans Zimmer
Zimmer vart fødd i Frankfurt, og flytte til London som tenåring. Han starta den musikalske karrieren sin ved å spela keyboard og synthesizer for banda Ultravox og The Buggles (kjend for songen Video Killed the Radio Star) med fleire. I London møtte han filmmusikkomponisten Stanley Myers, og dei to starta eit samarbeid i lag innan filmmusikk.
2009
2010
Kukës
Kukës er ein by og ein kommune i regionen Kukës i Albania. Kommunen ligg nordaust i landet og grensar i vest til regionane Shkodër og Lezhë, i sør til Dibër og i aust til nabolanda Nord-Makedonia og Kosovo.
Kommunen vart oppretta gjennom ei admininistrasjonsreform i 2014, ved at den tidlegare bykommunen Kukës vart slått saman med landkommunane Malzi, Bicaj, Ujmisht, Tërthore, Shtiqën, Zapod, Shishtavec, Topojan, Bushtricë, Grykë-Çajë, Kalis, Surroj, Arrën og Kolsh. Dei tidlegare kommunane inngår no som kommunaleiningar i den nye storkommunen. Kommunen har hovudsete i Kukës.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Kukës. Den dåverande bykommunen omfatta sjølve byen Korçë og busetnadene:
Pachnolitt
Pachnolitt og thomsenolitt er to fargelause til kvite mineral som finst sekundært etter kryolitt ved Ivittuut på Grønland, og i druser i ekeritt ved Gjerdingselva i Nordmarka ved Oslo. Begge minerala er monokline og utgjer polymorfe former av eit vasshaldig fluorid av natrium, kalsium og aluminium, NaCaAlF6·H2O.
Tony Clarke
Tony Clarke var ein engelsk plateprodusent og gitarist. Han var fødd i Coventry og er mest kjend som produsent for The Moody Blues frå 1966 til 1979.
Clarke starta som bassist i skiffleband i 1950-åra og heldt fram i rockeband tidleg i 1960-åra. I tillegg arbeidde han som studiomusikar for Decca Records og i 1963 fekk han jobb i selskapet. I 1964 byrja han å jobbe i produsentavdelinga under Dick Rowe.
Han produserte den første singelen sin med Pinkerton's Assorted Colours og songen, «Mirror, Mirror», nådde 8. plass på den britiske singellista. Han vart sett saman med The Moody Blues i 1966 og produserte det populære albumet Days of Future Passed i 1967. Han arbeidde tett med dei i løpet av dei neste seks albuma deira.
I tillegg til Moody Blues arbeidde Clarke Providence og albumet Blue Jays by Moody Blues-medlemmane Justin Hayward og John Lodge. Han produserte òg comebackalbumet til Moody Blues, Octave, men valde å ikkje halde fram samarbeidet med dei. Han produserte så Clannad, Rick Wakeman og Nicky Hopkins, blant andre.
C-lebrity
«C-lebrity» er den andre singelen frå albumet The Cosmos Rocks av Queen + Paul Rodgers. Han vart spelt live første gongen under siste sendinga av Al Murray's Happy Hour. Songen fortel soga om ein gryande kjendis, som ikkje lèt mangel på talent halde seg attende. Singelen kom ut 8. september 2008 på CD, 7" vinyl og som digital nedlasting. Taylor Hawkins frå Foo Fighters syng korvokal. Brian May spelar bassgitar på songen.
Den 4. august 2008 vart songen spelt for første gongen på radioshowet til Ken Bruce på BBC Radio 2. Songen nådde toppen av UK Rock Singles Chart.
Tenåring
Tenåring er ein ungdom med ein alder som sluttar med «-ten», det vil seia frå tretten til nitten år. Ordet kjem frå engelsk teenager. Dette oppstod på byrjinga av 1900-talet, og blei utvikla som omgrep i USA på 1940-talet. Omgrepet blei utbreidd parallelt med framveksten av ein eigen ungdomskultur tidleg i etterkrigstida.
Munch-museet
Munch-museet er eit kunstmuseum i Oslo som inneheld dei etterlatne verka til Edvard Munch som han testamenterte til Oslo kommune i 1940. Museet opna for publikum i 1963, hundre år etter at Munch vart fødd.
Byggverket er teikna av Gunnar Fougner og Einar Myklebust.
Grunnlaget for samlingane
Den testametariske gåva frå Edvard Munch til Oslo kommune femna om lag 1 100 måleri, 15 500 grafiske blad med 700 ulike motiv, 4 700 teikningar og seks skulpturar. I tillegg kom nesten 500 trykkplater, 2 240 bøker, notatbøker, dokument, fotografi, verktøy, rekvisita og møblar. Seinare fekk museet den omfattande brevsamlinga til Edvard Munch som testamentariske frå systera hans. Inger Munch, saman med ei stor mengd originalverk frå særleg 1880-åra. Ved at museet har bytta til seg andre verk mot dublettar frå eiga samling, har desse og andre gåver gjort at museet i dag har i si eige meir enn halvparten av av alle Munchs måleri, og eksemplar av grafiske trykk som representerer alle dei grafiske motiva hans. Dette gjev både eit særs godt grunnlag for å skipe til spesialutstillingar i museet, og gjer at òg Munch-museet står i ei særstilling internasjonalt og såleis kunne stå for ei stor utstillingsverksemd av Munchs verk over heile verda.
Simonetta Sommaruga
Simonetta Sommaruga er ein sveitsisk politikar for Det sosialdemokratiske partiet i Sveits. Ho er medlem av det sveitsiske forbundsrådet, den føderale regjeringa i Sveits, der ho er er justis- og politiminister.
Sommaruga er fødd i Zug sentralt i Sveits og voks opp i Sins i Aargau. Ho tok vidaregåande utdanning i Immensee i Schwyz og pianistutdanning i Luzern, San Francisco og Roma. Frå 1988 til 1991 studerte ho engelsk og romanistikk ved Universitetet i Fribourg.
Frå 1993 til 1999 var Sommaruga leiar ofr den sveitsiske forbrukarstiftinga, Stiftung für Konsumentenschutz. Frå 1999 var ho president for stiftinga. I 2003 blei ho president for den sveitsiske hjelpeorganisasjonen Swissaid.
Simonetta Sommaruga byrja si politiske karriere som medlem av kantonparlamentet i Bern. Ho sat i dette storrådet for Bern frå 1981 til 1990. Frå 1998 til 2005 var ho medlem av kommunestyret i Köniz. I 1999 blei Sommaruga vald inn i Det sveitsiske nasjonalrådet og i 2003 til overkammeret, Stenderrådet, som representant for kantonen Bern. I 2010 blei ho vald inn i Det sveitsiske forbundsrådet etter Moritz Leuenberger. Med dette var fire av sju representantar i rådet kvinner.
Sommaruga er gift med forfattaren Lukas Hartmann (pseudonym for Hans-Rudolf Lehmann), som har tre born frå eit tidlegare forhold. Ekteparet er busett i Spiegel nær Bern. Simonetta er ein fjern slektning av den framtredande sveitsiske advokaten og diplomaten Cornelio Sommaruga.
Yeşim Ustaoğlu
Yeşim Ustaoğlu er ein tyrkisk filmskapar og manusforfattar. Før ho laga sin første langfilm, İz (engelsk The Trace) i 1994, hadde ho laga fleire prisvinnende kortfilmar.